
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1319 

24 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής κ.λπ. εργασίας για υπαλλή¬ 
λους του Υπουργείου Δημόσιας Τάξης που έχουν 
διατεθεί για την προσωπική ασφάλεια του Δημάρ¬ 
χου Αθηναίων. 1 

Αναπροσαρμογή Πτητικού Επιδόματος του Στρατιωτι¬ 
κού Προσωπικού των Ενόπλων Δυνάμεων. 2 

Καθορισμός ανωτάτου αριθμού κατά μήνα και χρόνου 
συνεδριάσεων και ύψους αποζημίωσης κατά συνε¬ 
δρίαση των μελών της Διοικούσας Επιτροπής του 
Κ.Α.Φ. Λιμένος Χαλκίδος. 3 

Καθορισμός του τρόπου λειτουργίας του Ευρωπαϊκού 
Λαχείου 1999 (Γ Ειδική Έκδοση Λαϊκού Λαχείου). . 4 


Κήρυξη υποχρεωτικής της απόφασης διαιτησίας 
17/99, που αφορά τους όρους αμοιβής και εργα¬ 
σίας των χειριστών εκσκαπτικών ανυψωτικών, γεω- 
τρητικών κ.λπ. μηχανημάτων παντός τύπου και 
συστήματος λειτουργίας που απασχολούνται στα 
Λατομεία Μαρμάρου όλης της χώρας. 5 


ΑΠΟΦΑΣΕΙ Σ 

Αριθ. 2/35118/0022 (1) 

Καθιέρωση υπερωριακής κ.λπ. εργασίας για υπαλλήλους 
του Υπουργείου Δημόσιας Τάξης που έχουν διατεθεί 
για την προσωπική ασφάλεια του Δημάρχου Αθηναί¬ 
ων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40/τ.Α'/1997), όπως αντικαταστάθηκε με το άρθρο 15του 
Ν. 2592/98. 

2. Το αριθ. 16768/17.2.99 έγγραφο του Δήμου Αθηναί¬ 
ων, σχετικά με την καθιέρωση υπερωριακής κ.λπ. εργα¬ 
σίας στους Αστυφύλακες Τζάρα Θεόδωρο, Μαύρα Γεώρ- 
γιο. 


3. Την αριθ. 3001/4/282-ΙΣΤ απόφαση με την οποία δια¬ 
τέθηκαν οι ανωτέρω για την προσωπική ασφάλεια του Δη¬ 
μάρχου Αθηναίων. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 1.930.648 δρχ. σε βάρος 
του προϋπολογισμού του Δήμου Αθηναίων στον οποίο 
υπάρχει πίστωση στον Κ.Α. 91.01.5.99/60.50. 

5. Την αριθ. πρωτ. 8211/8.3.99 (ΦΕΚ 198/τ.Β'/8.3.99) κοι¬ 
νή απόφαση του Πρωθυπουργού και της Υπουργού Εσω¬ 
τερικών, Δημόσιας Διοίκησης και Αποκέντρωσης, «Ανά¬ 
θεση αρμοδιοτήτων της Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών, Δημόσιας Διοίκησης και Αποκέντρωσης Λε¬ 
ωνίδα Τζανή και Γεώργιο Φλωρίδη». 

6. Την αριθ. 1107147/1239/0006/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών», απο¬ 
φασίζουμε: 

Εγκρίνουμε για το χρονικό διάστημα από 12.4.99 μέχρι 
30.6.99. 

α) Την καθιέρωση υπερωριακής απογευματινής εργα¬ 
σίας για τους Αστυφύλακες, Θ. Τζάρα και Γ. Μαύρα και 
διατέθηκαν από το Υπουργείο Δημόσιας Τάξεως, για την 
προσωπική ασφάλεια του Δημάρχου Αθηναίων 700 ώρες 
συνολικά. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής και Κυριακών και εξαιρέσιμων 
ημερών 780 ώρες συνολικά ως εξής: 

1. Εργασία Κυριακών και εξαιρέσιμων ημερών 430 ώ¬ 
ρες. 

2. Νυχτερινή εργασία εργασίμων ημερών 350 ώρες. 

Η ωριαία αποζημίωση καθορίζεται σύμφωνα με τις 
διατάξεις του άρθρου 18 του Ν. 2470/1997, όπως 
ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1999 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/39005/0022 (2) 

Αναπροσαρμογή Πτητικού Επιδόματος του Στρατιωτικού 
Προσωπικού των Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α) Του άρθρου 3 του Ν.Δ. 313/1974 «Περί Πτητικής Ε¬ 
νέργειας και Πτητικού Επιδόματος διαφόρων κατηγο¬ 
ριών Στρατιωτικού Προσωπικού των Ενόπλων Δυνάμεων» 
όπως επαναφέρθηκε σε ισχύ και συμπληρώθηκε με τις 
διατάξεις του Ν. 1357/1983 «Περί Πτητικού Επιδόματος 
Στρατιωτικού Προσωπικού των Ενόπλων Δυνάμεων». 

β) Του τελευταίου εδαφίου της παραγρ. 2 του άρθρου 
3 του Ν. 2448/96 (ΦΕΚ 279/τ.Α') όπως τροποποιήθηκε με 
την παράγραφο 1γ του άρθρου 8 του Ν. 2512/97 (ΦΕΚ 
138/τ.Α'). 

γ) Του άρθρου 40 του Ν. 849/78 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής αναπτύξεως της Χώρας» (ΦΕΚ 232/τ.Α'). 

δ) Του άρθρου 29Ατου Ν. 1558/85 (ΦΕΚ 137/τ.Α') που 
προστέθηκε με το άρθρο 27 του Ν. 2081/92 (ΦΕΚ 
154/τ.Α'), όπως αντικαταστάθηκε με το άρθρο 1 παρ. 2 
του Ν. 2469/97 (ΦΕΚ 38/τ.Α'). 

ε) Της υπ’ αριθ. πρωτ. 2065439/5776/0022/9.10.91 
(ΦΕΚ 836/τ.Β'/10.10.91) κοινής απόφασης Υπουργών Ε¬ 
θνικής Άμυνας και Οικονομικών «Περί καθορισμού του 
Πτητικού επιδόματος Διαφόρων Κατηγοριών Στρατιωτι¬ 
κού Προσωπικού των Ενόπλων Δυνάμεων» (ΦΕΚ836/Β'). 

στ) Της υπ’ αριθ. πρωτ. 2012981/1618/0022/31.12.96 
(ΦΕΚ 160/τ.Β'/97) κοινής απόφασης Υπουργών Εθνικής 
Άμυνας και Οικονομικών «Αναπροσαρμογή Επιδομάτων 
Κινδύνου που παρέχονται στους Στρατιωτικούς των Ενό¬ 
πλων Δυνάμεων». 

ζ) Της υπ’ αριθ. πρωτ. 2032990/3266/0022/16.5.98 
(ΦΕΚ581/τ.Β'/11.6.98) κοινής απόφασης Υπουργών Εθνι¬ 
κής Άμυνας και Οικονομικών «Αναπροσαρμογή Επιδομά¬ 
των Κινδύνου που παρέχονται σε κατηγορίες Στρατιωτι¬ 
κών των Ενόπλων Δυνάμεων». 

η) Της υπ’ αριθ. 2080320/8742/0022/3.12.98 κοινής α¬ 
πόφασης Υπουργών Εθνικής Άμυνας και Οικονομικών «Α¬ 
ναπροσαρμογή Επιδομάτων Κινδύνου που παρέχονται σε 
κατηγορίες Στρατιωτικών των Ενόπλων Δυνάμεων». 

θ) Της υπ’ αριθ. πρωτ. 29261/7.10.96 (ΦΕΚ 933/Β7 
10.10.96 απόφασης Πρωθυπουργού και Υπουργού Εθνι¬ 
κής Άμυνας στον Υφυπουργό Εθνικής Άμυνας. 

ι) Την υπ’ αριθ. 11071 47/1239/0006Α/4.10.96 (ΦΕΚ 
922/τ.Β77.10.96) κοινής απόφασης Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

ια) Καθώς και το γεγονός ότι από τις διατάξεις της πα- 
ρούσης απόφασης προκαλείται πρόσθετη ετήσια επιβά¬ 
ρυνση ύψους 1.190 εκ. δρχ. περίπου. Ειδικά για το έτος 
1999 η επιβάρυνση θα ανέλθει στο ποσό των 595 εκ. δρχ. 
περίπου που θα καλυφθεί από τους προϋπολογισμούς 
των Γενικών Επιτελείων όπως και την επόμενη πενταετία 
και τον ΚΑΕ 0434 (ΓΕΣ: ΕΦ11 -200 δρχ. 85 εκ., ΓΕΝ: ΕΦ 11 - 
300 δρχ. 20 εκ., ΓΕΑ: ΕΦ 11 -410 δρχ. 490 εκ.) ο οποίος θα 
ενισχυθεί με μεταφορά των απαιτούμενων πιστώσεων, 
αποφασίζουμε: 


1. Αυξάνουμε το πτητικό επίδομα κινδύνου που προ- 
βλέπεται από τις αναφερόμενες διατάξεις της παρούσας 
κοινής Υπουργικής απόφασης, στο ύψος που ισχύει, κατά 
15%. 

2. Η απόφαση αυτή ισχύει από 1η Ιουλίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 
-»- 

Αριθ. 2/38912/0022 (3) 

Καθορισμός ανωτάτου αριθμού κατά μήνα και χρόνου συ¬ 
νεδριάσεων και ύψους αποζημίωσης κατά συνεδρία¬ 
ση των μελών της Διοικούσας Επιτροπής του Κ.Α.Φ. Λι- 
μένος Χαλκίδος. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 19 και 31 του Ν. 2470/1997 (40-Α) «ανα¬ 
μόρφωση μισθολογίου προσωπικού της δημόσιας Διοί¬ 
κησης και άλλες συναφείς διατάξεις». 

β) Τηςπαρ. 1 του άρθρου 6 του Ν. 1256/1982 όπως τρο¬ 
ποποιήθηκε με το άρθρο 33 του Ν. 1326/1983 και αντικα- 
ταστάθηκε με το άρθρο 4του Ν. 2303/1995. 

γ) Του Ν. 1558/1985, και ειδικότερα του άρθρου 29Α, ό¬ 
πως το άρθρο αυτό προστέθηκε με το άρθρο 27 του Ν. 
2081/1992 και το γεγονός, ότι από τις διατάξεις της από¬ 
φασης αυτής προκαλείται δαπάνη σε βάρος του προϋπο¬ 
λογισμού του Κ.Α.Φ. Λιμένος Χαλκίδος οικονομικών ετών 
1998 και 1999 και επομένων, ύψουςδρχ. 4.284.000 ανά έ¬ 
τος και για την οποία δαπάνη έχει γραφεί σχετική πίστω¬ 
ση στον ΚΑΕ 0264 ύψους 8.000.000 δρχ. οικονομικού έ¬ 
τους 1999. 

δ) Του άρθρου 40 του Ν. 849/1978. 

2. Την αριθ. 54759/11026/23.3.1992 (ΦΕΚ 123/τ.Β') από¬ 
φαση Υπουργού Εργασίας «πρί εγκρίσεως κανονισμού 
Κ.Α.Φ. Λιμένος Χαλκίδος». 

3. Το έργο της παραπάνω επιτροπής, που είναι η διαχεί¬ 
ριση της περιουσίας του Κ.Α.Φ. η έγκριση πάσης φύσεως 
συμβάσεων, η έγκριση του ετήσιου προϋπολογισμού, α¬ 
πολογισμού και ισολογισμού, καθώς και η επιμέλεια λή¬ 
ψης κάθε μέτρου, που αποσκοπεί στην αρτιότερη εκπλή¬ 
ρωση των σκοπών του Κ.Α.Φ. 

4. Το γεγονός, ότι η σύνθεση της παραπάνω επιτροπής 
δεν είναι αμιγής από υπαλλήλους του δημοσίου, καθότι 
στη σύνθεση αυτής μετέχουν και ιδιώτες. 

5. Την 6811/8.3.1999 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Α¬ 
ποκέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης, Λεωνίδα Τζαννή και Γεώργιο Φλωρίδη» (ΦΕΚ 
198/τ.Β'). 

6. Την αριθ. 1107147/1239/0006Α74.10.96 κοινή από- 

φάση του Πρωθυπουργού και του Υπουργού Οικονομι¬ 
κών περί ανάθεσης αρμοδιοτήτων στους Υφυπουργούς 
Οικονομικών, αποφασίζουμε: 

1. Καθορίζουμε τον αριθμό των, κατά μήνα και χρόνο, 
συνεδριάσεων και το ύψος της αποζημίωσης, κατά συνε¬ 
δρίαση, του προέδρου, των μελών και του γραμματέα της 
Διοικούσας Επιτροπής του κεφαλαίου Αποζημιώσεως 
Φορτ/τών Λιμένων Χαλκίδος (Ν.Π.Δ.Δ.), μέχρι έξι (6), με 
δυνατότητα συμψηφισμού των συνεδριάσεων αυτών από 
μήνα σε μήνα, καθόλη τη διάρκεια του ίδιου έτους για την 
καλύτερη, εξυπηρέτηση της λειτουργίας της επιτροπής 
αυτής και μέχρι συμπληρώσεως πενήντα (50) συνεδριά¬ 
σεων ετησίως, διάρκεια κάθε συνεδρίασης πέντε (5) ώρες 
και χρόνος πραγματοποίησης αυτών, εκτός κανονικού ω¬ 
ραρίου λειτουργίας των δημοσίων υπηρεσιών. 

2. Ορίζουμε την, κατά συνεδρίαση, αποζημίωση του 
προέδρου, των μελών και του γραμματέως σε έξι χιλιάδες 
πεντακόσιες (6.500) δρχ. 

Η αποζημίωση στον πρόεδρο, τα μέλη και το γραμματέα 
καταβάλλεται στο τέλος κάθε μήνα με βάση βεβαίωση του 
προέδρου για τις συνεδριάσεις που πραγματοποιήθηκαν 
και τη συμμετοχή ενός εκάστου, με την προϋπόθεση, ότι 
για έναν έκαστο των παραπάνω, που έχει την ιδιότητα του 
υπαλλήλου, το σύνολο των διάφορων αμοιβών και αποζη¬ 
μιώσεων από συμμετοχή σε συμβούλια, επιτροπές και ο¬ 
μάδες εργασίας δεν υπερβαίνει το πενήντα τοις εκατό 
(50%) των συνολικών μηνιαίων αποδοχών, όπως ορίζεται 
στηνπαραγρ. 5του άρθρου 19του Ν. 2470/97. 

Η προϋπόθεση αυτή θα αποδεικνύεται από βεβαίωση α¬ 
ποδοχών του υπαλλήλου και υπεύθυνη δήλωσή του, κάθε 
μήνα. 

Η ισχύς της απόφασης αυτής αρχίζει από 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Ιουνίου 1999 


ΟΙ ΥΦΥΠΟΥΡΓΟΙ 


ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ 


ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


-♦- 

Αριθ. 6808 ( 4 ) 

Καθορισμός του τρόπου λειτουργίας του Ευρωπαϊκού 
Λαχείου 1999 (Γ Ειδική Έκδοση Λαϊκού Λαχείου). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 Α.Ν. 339/1936 «Περί Κρα¬ 
τικών Λαχείων». 

2. Τις διατάξειςτου άρθρου 2 Α.Ν. 2038/1939 «Περί τρο¬ 
ποποιήσεων των διατάξεων περί «Κρατικών Λαχείων». 

3. Τις διατάξεις του άρθρου 10 παρ. 3 Ν. 2515/1997 
(ΦΕΚ 154/Α725.7.97) «Άσκηση επαγγέλματος Λογιστή - 
φοροτεχνικού, λειτουργία ΣΟΕ και άλλες διατάξεις». 

4. Τις διατάξεις του άρθρου 93 Π.Δ. 284/1988 «Οργανι¬ 
σμός του Υπουργείου Οικονομικών (ΦΕΚ 128 και 165/Α 
του 1988). 

5. Τη σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στις συνεδριάσεις της 
6.4.1999 και 15.6.1999. 


6. Την αριθ. 1002298/33/Α0006/8.1.1997 (ΦΕΚ 19/Β7 
17.1.1997) απόφαση του Υφυπουργού Οικονομικών «Με¬ 
ταβίβαση της εξουσίας... ιδίου Υπουργείου». 

7. Το γεγονός ότι δεν δημιουργείται δαπάνη για τον 
Κρατικό Προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Ευρωπαϊ¬ 
κού Λαχείου 1999 (Γ Ειδική Έκδοση Λαϊκού Λαχείου), 
που έχει ως ακολούθως: 

1. Έκδοση του Λαχείου 

Για την 3η Ειδική Έκδοση του Λαϊκού Λαχείου για 
την Ευρωπαϊκή κλήρωση της ΛΕΙΧΕ 1999 με τίτλο 
«ΕΥΡΩΠΑΪΚΟ ΛΑΧΕΙΟ 1999» θα εκτυπωθούν δέκα πέντε 
(15) σειρές Λαχείων ή και όσες περισσότερες θα απαιτη¬ 
θούν, από εκατό χιλιάδες (100.000) γραμμάτια η κάθε 
σειρά. Από τις σειρές που θα τυπωθούν θα κυκλοφορή¬ 
σουν μόνον όσες, ανάλογα με τη ζήτηση, θα κρίνονται 
αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 16η Οκτωβρίου 
1999 ημέρα Σάββατο στην αίθουσα κληρώσεων της ΔΚΛ 
και σε ώρα που θα ορίσει με απόφαση της η Επιτροπή 
Διοίκησης Κρατικών Λαχείων. 

Με απόφαση της Επιτροπής Διοίκησης Κρατικών Λαχεί¬ 
ων για ειδικούς λόγους ή λόγους ανωτέρας βίας δύναται 
να μετατεθεί η ημερομηνία διεξαγωγής της κλήρωσης. 

2. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε χίλιες 
(1.000) δρχ. Πώληση γραμματίων σε τιμή μεγαλύτερη ή 
μικρότερη απαγορεύεται. 

3. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
έως 100.000. 

4. Τα χαρακτηριστικά των γραμματίων του Λαχείου 

Τα γραμμάτια του Λαχείου οτη μία όψη τους θα φέρουν, 
εκτός από τον αριθμό τους, το έμβλημα του κράτους, τον 
τίτλο του λαχείου, το λογότυπο της ΛΕΙΧΕ, την ημερο¬ 
μηνία έκδοσης, αύξοντα αριθμό της έκδοσης, την ημε¬ 
ρομηνία κλήρωσης, τη σειρά στην οποία ανήκουν, την 
προθεσμία μέσα στην οποία πρέπει να εμφανισθούν για 
πληρωμή των κερδών, την τιμή πώλησης, καθώς και τις 
υπογραφές του Υπουργού των Οικονομικών και του Διευ¬ 
θυντή της Διεύθυνσης Κρατικών Λαχείων. Στην άλλη όψη 
τους θα φέρουν εκτυπωμένα κείμενα σχετικά με το λα¬ 
χείο. 

Στο συνεκτυπούμενο στέλεχος θα εκτυπωθούν τα απα¬ 
ραίτητα διακριτικά στοιχεία των γραμματίων. 

5. Πώληση των γραμματίων του Λαχείου 

1. Η πώληση των γραμματίων του Λαχείου θα ενεργείται 
από τη Διεύθυνση Κρατικών Λαχείων σε ποσότητες του¬ 
λάχιστον είκοσι πέντε (25) γραμματίων, καθώς και σε 
πολλαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών Λα¬ 
χείων σε όλους. 

Β) Με πίστωση σε Πράκτορες Κρατικών Λαχείων και 
Λαχειοπώλες, με τις εγγυήσεις που προβλέπονται από 
τις εκάστοτε ισχύουσες ειδικές διατάξεις του Κανονι¬ 
σμού Ίδρυσης και Λειτουργίας Πρακτορείων Κρατικών 
Λαχείων. 

2. Δεν υφίσταται χρονικό όριο ισχύος των εγγυητικών 
επιστολών και των αυτούσιων παρακαταθηκών για την 
παραλαβή με πίστωση της συγκεκριμένης έκδοσης του 
λαχείου. Επίσης δεν υπάρχει όριο ανώτατης πίστωσης 
για τη συγκεκριμένη έκδοση. Τα γραμμάτια που θα πωλη- 
θούν με πίστωση πρέπει να εξοφληθούν το αργότερο μέ¬ 
χρι 16 Νοεμβρίου 1999. 

6. Παρεχόμενη προμήθεια 

1. Σε όσους αγοράζουν γραμμάτια του Λαχείου για 
μεταπώληση παρέχεται προμήθεια η οποία ορίζεται 
-γενικά- σε ποσοστό 12% επί της ονομαστικής αξίας των 
αγοραζομένων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες που θα αγοράσουν από τη ΔΚΛ 
ποσότητα λαχείων άνω των 2.000 γραμματίων και μόνο 
για την επί πλέον ποσότητα του ορίου αυτού. 

Η πρόσθετη προμήθεια χορηγείται μόνο σε περίπτωση 
που διατεθεί ποσότητα τουλάχιστον 500.000 γραμμα¬ 
τίων, εξαρτάται από τις συνολικές πωλήσεις λαχείων της 
ΔΚΛ και χορηγείται σύμφωνα με την παρακάτω κλίμακα. 

Για συνολικές πωλήσεις μέχρι και 5 σειρές χορηγείται 
πρόσθετη προμήθεια 1%, για το κλιμάκιο πωλήσεων από 
6 μέχρι και 10 σειρών χορηγείται πρόσθετη προμήθεια 2% 
και μόνο για τις πέντε σειρές, για το κλιμάκιο πωλήσεων 
από 11 μέχρι και 15 σειρών χορηγείται πρόσθετη προμή¬ 
θεια 3% και μόνο για τις πέντε σειρές και για πωλήσεις 
άνω των 15 σειρών χορηγείται πρόσθετη προμήθεια 4% 
και μόνο για την επιπλέον ποσότητα του ορίου αυτού. 

2. Για την ασφάλιση των ασφαλισμένων πλανοδίων λα¬ 
χειοπωλών παρακρατείται και αποδίδεται στο ΙΚΑ ποσο¬ 
στό 1% επί της ονομαστικής αξίας των γραμματίων που 
θα πωληθούν. 

7. Διανεμητέα κέρδη 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 58% των ακαθαρίστων 
εισπράξεων του λαχείου. Στο συνολικό ποσό των διανε- 
μητέων κερδών θα υπολογιστεί και το κόστος συμμετο¬ 
χής του λαχείου στην Ευρωπαϊκή Κλήρωση της ΑΕ1_Ι_Ε. 

Τα διανεμητέα κέρδη διακρίνονται στον Ευρωπαϊκό Λα¬ 
χνό, σε βασικά κέρδη κάθε σειράς στα πρόσθετα κέρδη 
και στα ειδικά κέρδη του λαχείου. 

8. Ευρωπαϊκός Λαχνός 

Ο Ευρωπαϊκός Λαχνός είναι μοναδικός και κερδίζει το 
ποσό των 2.500.000 ΕΥΡΩ ή των 900.000.000 δραχμών 
περίπου και χρηματοδοτείται από την αγορά 125 μερι¬ 
δίων των 20.000 ΕΥΡΩ έκαστο, εκ μέρους των συμμετε- 
χόντων κρατών. 

Η χώρα μας συμμετέχει με πέντε (5) μερίδια συνολικής 
αξίας 100.000 ΕΥΡΩ που καλύπτεται με την έκδοση αμε- 
τάκλητης Τραπεζικής Εγγυητικής Επιστολής, υπέρ της 
χώρας που θα κερδίσει τον ως άνω μοναδικό λαχνό των 
2.500.000 ΕΥΡΩ. 

Εφόσον δικαιούχος του λαχνού αυτού κληρωθεί η χώρα 
μας, ο λαχνός θα ανήκει σε μία συγκεκριμένη σειρά που 
θα προσδιοριστεί με κλήρωση και θα αποδοθεί στον 
τυχερό, προσαυξημένος με το ποσό του 1.000.000 δραχ¬ 
μών. Σε όλες τις άλλες σειρές που θα κυκλοφορήσουν, 
ο αριθμός του πιο πάνω λαχνού θα κερδίσει το ποσό 
του 1.000.000 δραχμών. Το ίδιο κέρδος του 1.000.000 


δραχμών θα κερδίσουν σε όλες τις σειρές οι κάτοχοι 
γραμματίων με τον ίδιο αριθμό του Ευρωπαϊκού Λαχνού 
και στην περίπτωση που δεν είναι δικαιούχος του λαχνού 
η χώρα μας. 

Σε περίπτωση που ο κληρωθείς Ευρωπαϊκός λαχνός συ- 
μπέσει με ένα από τους 23 λαχνούς των βασικών κερδών 
κάθε σειράς ή με τον ειδικό λαχνό της Ελληνικής κλήρω¬ 
σης τότε οι κάτοχοι των τυχερών γραμματίων θα εισπρά- 
ξουν το πολλαπλό κέρδος. 

9. Βασικά κέρδη κάθε σειράς στην Ελληνική κλήρωση. 

Στα βασικά κέρδη μετέχουν όλα τα γραμμάτια κάθε σει¬ 
ράς, κερδίζουν από αυτά είκοσι τρία (23) γραμμάτια, ως 
ακολούθως: 


ΛΑΧΝΟΙ 


ΚΕΡΔΗ ΚΑΤΑ ΛΑΧΝΟ 

ΣΥΝΟΛΟ ΚΕΡΔΩΝ 

1 

χ 

20.000.000 

20.000.000 

1 

χ 

2.000.000 

2.000.000 

1 

X 

1.000.000 

1.000.000 

2 

X 

500.000 

1.000.000 

8 

X 

200.000 

1.600.000 

10 

X 

100.000 

1.000.000 

23 


Σύνολο 

26.600.000 


10. Πρόσθετα κέρδη Ελληνικής Κλήρωσης 

1) Θα κερδίσουν από 2.000 δραχμές όλα τα λαχεία 
που λήγουν στα δυο τελευταία ψηφία των τριών πρώ¬ 
των λαχνών της Ελληνικής κλήρωσης (των 20.000.000, 
2.000.000 και 1.000.000 αντίστοιχα). Στην περίπτωση που 
κατά τη διεξαγωγή της ελληνικής κλήρωσης, συμπέσειτα 
δύο τελευταία ψηφία των δύο ή και των τριών πρώτων 
λαχνών να είναι όμοια τότε τα αντίστοιχα κέρδη διπλα¬ 
σιάζονται ή τριπλασιάζονται. 

2) Θα κερδίσουν από 10.000 δραχμές όλα τα λαχεία 
που λήγουν στα τρία τελευταία ψηφία των τριών πρώ¬ 
των λαχνών της Ελληνικής κλήρωσης( των 20.000.000, 
2.000.000 και 1.000.000 αντίστοιχα). Στην περίπτωση που 
κατά τη διεξαγωγή της ελληνικής κλήρωσης συμπέσει 
τα τρία τελευταία ψηφία των δύο ή και των τριών πρώτων 
λαχνών να είναι όμοια τότε τα αντίστοιχα κέρδη διπλα¬ 
σιάζονται ή τριπλασιάζονται. 

Κατανομή Λαχνών ανά σειρά 

297 χ 10.000 = 2.970.000 

_ 2700 χ 2.000 = 5.400.000 

1997 χ Σύνολο 8.370.000 

11. Αδιάθετο ποσό κερδών Ελληνικής Κλήρωσης 

Το τυχόν αδιανέμητο ποσό κερδών, μέχρι συμπλήρω¬ 
σης του διανεμόμενου ποσοστού 58% που ορίζεται στο 
άρθρο 7 της παρούσης, θα χρηματοδοτήσει τον πρώτο 
λαχνό των βασικών κερδών της ελληνικής κλήρωσης (λα¬ 
χνός των 20.000.000 δρχ.) σε μία συγκεκριμένη σειρά. Ο 
αριθμός της σειράς θα προσδιοριστεί μετά από κλήρωση, 
μεταξύ των σειρών που θα κυκλοφορήσουν. 

12. Ειδικά Κέρδη Ευρωπαϊκού Λαχείου 

Κέρδος αγοράς οικίας και αυτοκινήτων. 

Καθιερώνεται ειδικός χρηματικός λαχνός ύψους 
55.600.000 δραχμών που θα αναλογεί στις πέντε πρώτες 
σειρές (αναλογία σε κάθε σειρά 11.120.000 δραχμές) και 

ο οποίος θα αφορά την αγορά οικίας επιλογής του τυ¬ 
χερού που θα αναδειχθεί μετά από την κλήρωση συγκε¬ 
κριμένου αριθμού και σειράς. Στις άλλες σειρές ο ίδιος 
αριθμός θα κερδίζει χρηματικό λαχνό ύψους 5.600.000 
δραχμών για την αγορά αυτοκινήτου επιλογής του τυχε¬ 
ρού. 

Στους παραπάνω λαχνούς συμπεριλαμβάνεται και ο 
φόρος κερδών 10%, ο οποίος θα παρακρατηθεί για να 
αποδοθεί. 

Το χρηματικό κέρδος της αγοράς της οικίας θα ισχύει 
για κάθε πέντε σειρές πώλησης του λαχείου. Δηλαδή για 
πωλήσεις μέχρι και πέντε σειρές θα κληρωθεί το χρηματι¬ 
κό κέρδος αγοράς μιας οικίας, ενώ σε περίπτωση που οι 
πωλήσεις ξεπεράσουν τις δέκα σειρές θα κληρωθεί και 
δεύτερο χρηματικό κέρδος αγοράς οικίας, σε πωλήσεις 
μέχρι και δεκαπέντε σειρών τρίτο χρηματικό κέρδος 
αγοράς οικίας κ.ο.κ. Ο προσδιορισμός των τυχερών που 
ενδεχόμενα θα κερδίσουν και δεύτερο κέρδος αγοράς 
οικίας θα γίνεται με κλήρωση συγκεκριμένης σειράς του 
αριθμού που κληρώθηκε για το πρώτο χρηματικό κέρδος 
της αγοράς οικίας, κ.ο.κ. Στην περίπτωση που κατά την 
κλήρωση, κληρωθεί αριθμός σειράς στην οποία ο αντί¬ 
στοιχος αριθμός δεν έχει διατεθεί τότε επαναλαμβάνεται 
η κλήρωση ως προς τη σειρά. 

Προϋποθέσεις Είσπραξης Κέρδους Ειδικού Λαχνού. 

Για τον χρηματικό λαχνό αγοράς οικίας, απαιτείται ο 
τυχερός παίκτης να προσκομίσει το τυχερό γραμμάτιο 
στη ΔΚΛ, εντός τετραμήνου από την ημερομηνία της κλή¬ 
ρωσης. Η ΔΚΛ θα του χορηγήσει βεβαίωση ότι δικαιούται 
να αγοράσει οικία επιλογής του, με εμβαδόντουλάχιστον 
90 μ2. 

Τα χρήματα της αγοράς της οικίας (επιταγή ποσού 
50.042.500) θα του παραδοθούν αφού προσκομίσει στη 
ΔΚΛ οριστικό συμβόλαιο αγοράς της οικίας και του πι¬ 
στοποιητικού μεταγραφής του συμβολαίου στο αρμόδιο 
Υποθηκοφυλακείο. Κατά την προσκόμιση των παραπάνω 
δικαιολογητικών δεν θα λαμβάνονται υπόψη οι τυχόν 
ρήτρες που θα περιέχει το συμβόλαιο ούτε το τίμημα της 
αγοράς (Λόγω αντικειμενικού προσδιορισμού). 

Η ημερομηνία της αγοράς της οικίας θα πρέπει να είναι 
μεταγενέστερη της ημερομηνίας διεξαγωγής της κλήρω¬ 
σης του λαχείου (Σάββατο 16 Οκτωβρίου 1999). 

Για την είσπραξη του χρηματικού κέρδους αγοράς αυ¬ 
τοκινήτου, ο παίκτης του τυχερού γραμματίου υποχρεού- 
ται να προσκομίσει το τυχερό γραμμάτιο στη ΔΚΛ, εντός 
τεσσάρων μηνών από την ημερομηνία της κλήρωσης. 
Η ΔΚΛ θα του χορηγήσει μία βεβαίωση ότι δικαούται να 
αγοράσει αυτοκίνητο συνολικής αξίας τουλάχιστον 
5,000.000 δραχμών. Σημειώνεται ότι στην τιμή του αυτο¬ 
κινήτου συμπεριλαμβάνονται και τα έξοδα ταξινόμησης. 
Τα χρήματα της αγοράς του αυτοκινήτου (επιταγή 
5.042.500 δραχμών) θα τα εισπράξει αφού προσκομίσει 
στην ΔΚΛ φωτοαντίγραφα επικυρωμένα του τιμολογίου 
αγοράς του αυτοκινήτου και της άδειας κυκλοφορίας 
του, με ημερομηνία μεταγενέστερη της κλήρωσης του 
λαχείου.(Σάββατο 16 Οκτωβρίου 1999). 

13. Τρόπος διεξαγωγής των κληρώσεων 

Α.ΕΛΛΗΝΙΚΗ ΚΛΗΡΩΣΗ 

1) Βασικά κέρδη κάθε σειράς 

Χρησιμοποιείται μία συστοιχία πέντε ηλεκτρομηχανι- 
κών κληρωτίδων. Σε κάθε μια από αυτές παρουσία της 


ΕΔΚΛ και δημόσια ρίχνονται δέκα σφαιρίδια, στο εξωτε¬ 
ρικό καθενός των οποίων βρίσκεται γραμμένος ένας 
μονοψήφιος αριθμός, από το 0 έως το 9. 

Μετά από αυτά, περιστρέφονται οι κληρωτίδες και μό¬ 
λις σταματήσουν, τα σφαιρίδια που μπήκαν τυχαία στον 
κυλινδρικό τροφοδότη κάθε κληρωτίδας φανερώνουν 
τους αριθμούς, οι οποίοι διαβαζόμενοι από τα αριστερά 
προς τα δεξιά, όπως φαίνονται από τη θέση των θεατών, 
σχηματίζουν έναν ενιαίο αριθμό που προσδιορίζει τον 
αριθμό του γραμματίου που κερδίζει τον Α' λαχνό 
(20.000.000 δραχμ.). 

Μετά την ανάγνωση των αριθμών των σφαιριδίων αυτά 
επιστρέφουν μηχανικά στο δάπεδο του χώρου ανάδευ- 
σης των κληρωτίδων. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τρίτο, τέταρτο 
κλπ. λαχνό, μέχρι να εξαντληθούν και οι είκοσι τρεις (23) 
λαχνοί που αναφέρονται στο άρθρο 9. 

Εάν κατά τη διαδικασία της κλήρωσης, εξαχθεί αριθμός 
γραμματίου που κληρώθηκε ήδη, η κλήρωση επαναλαμ¬ 
βάνεται. Επίσης εάν σχηματισθεί ο αριθμός 00000 θεω¬ 
ρείται ότι κληρώθηκε ο αριθμός 100.000. 

2) Κλήρωση αδιάθετου ποσού κερδών 

Η κλήρωση αυτή θα διεξαχθεί στην περίπτωση που τα 
διανεμόμενα κέρδη της ελληνικής κλήρωσης υπολοί- 
πονται των διανεμητέων κερδών που καθορίζονται στο 
άρθρο 7 και θα διατεθούν σύμφωνα με το άρθρο 11 της 
παρούσας. Η κλήρωση αυτή θα έπεται της κλήρωσης 
των 23 λαχνών των βασικών κερδών της ελληνικής κλή¬ 
ρωσης. 

Σε μία χειροκίνητη κληρωτίδα παρουσία της ΕΔΚΛ και 
δημόσια ρίχνονται τόσοι αριθμημένοι μηχανικοί κλήροι, 
όσες σειρές κυκλοφόρησαν. Οι μηχανικοί κλήροι απο¬ 
τελούνται από το εξωτερικό τους μέρος που καλύπτει 
επίπεδο εξάρτημα, στο οποίο έχει εκτυπωθεί τριψήφιος 
αριθμός και το οποίο συρόμενο προς τα έξω αποκαλύπτει 
τον αριθμό, ενώ ωθούμενο κατά την αντίστροφη φορά, 
τον καλύπτει. 

Η χειροκίνητη κληρωτίδα τίθεται σε κίνηση και μόλις 
σταματήσει εξάγεται ο κλήρος που προσδιορίζει τη σειρά 
στην οποία ανήκει ο πρώτος λαχνός της βασικής κλήρω¬ 
σης που κερδίζει το αδιανέμητο ποσό της ελληνικής 
κλήρωσης.Στην περίπτωση που εξαχθεί από την κληρω¬ 
τίδα των σειρών κλήρος που αντιστοιχεί σε γραμμάτιο 
αδιάθετο, τότε επαναλαμβάνεται η κλήρωση ως προς τη 
σειρά. 

3) Κλήρωση Ειδικών Κερδών Ευρωπαϊκού Λαχείου 

Χρησιμοποιείται μία συστοιχία έξι κληρωτίδων που 

αποτελείται από πέντε (5) ηλεκτρομηχανικές κληρωτίδες 
και μία χειροκίνητη. Δηλαδή χρησιμοποιούνται οι πέντε 
(5) ηλεκτρομηχανικές κληρωτίδες που χρησιμοποιήθη¬ 
καν για την κλήρωση των βασικών κερδών κάθε σειράς και 
η χειροκίνητη κληρωτίδα που χρησιμοποιήθηκε για τον 
προσδιορισμό της σειράς του πρώτου λαχνού που θα 
κερδίσει το τυχόν αδιάθετο ποσό κερδών. 

Πρώτα τίθενται σε κίνηση οι ηλεκτρομηχανικές κλη¬ 
ρωτίδες και μόλις σταματήσουν τα σφαιρίδια που μπήκαν 
τυχαία στον κυλινδρικό τροφοδότη κάθε κληρωτίδας, 
φανερώνουν τους αριθμούς, οι οποίοι διαβαζόμενοι από 
τα αριστερά προς τα δεξιά, όπως φαίνονται από τη θέση 

των θεατών, σχηματίζουν έναν ενιαίο αριθμό, που προσ¬ 
διορίζει τους λαχνούς που κερδίζουν τα Ειδικά Κέρδη του 
Ευρωπαϊκού Λαχνού. 

Για τον προσδιορισμό της σειράς που κερδίζει το χρη¬ 
ματικό κέρδος της οικίας χρησιμοποιείται η χειροκίνητη 
κληρωτίδα, η οποία τίθεται σε κίνηση και μόλις σταματή¬ 
σει εξάγεται ο μηχανικός κλήρος που προσδιορίζει τη σει¬ 
ρά που κερδίζει το χρηματικό κέρδος της οικίας. Εφόσον 
από τις πωλήσεις του λαχείου προκύπτει πολλαπλό χρη¬ 
ματικό κέρδος οικίας βάσει του άρθρου 12της παρούσης, 
τότε η κλήρωση ή οι κληρώσεις επαναλαμβάνονται χωρίς 
την επανατοποθέτηση του κλήρου ή των κλήρων στο χώ¬ 
ρο ανάδευσης της κληρωτίδας που έχουν ήδη εξαχθεί. 

Όλες οι άλλες σειρές που κυκλοφόρησαν και δεν κλη¬ 
ρώθηκαν κερδίζουν το χρηματικό κέρδος της αγοράς 
αυτοκινήτου. 

Στην περίπτωση που εξαχθεί από την κληρωτίδα των 
σειρών κλήρος που αντιστοιχεί σε γραμμάτιο αδιάθετο, 
τότε επαναλαμβάνεται η κλήρωση ως προς τη σειρά. 

Επίσης αν εξαχθεί από τις ηλεκτρομηχανικές κληρωτί¬ 
δες λαχνός που είναι ίδιος με έναν από τους 23 λαχνούς 
των βασικών κερδών ή συμπέσει με τον λαχνό της Ευρω¬ 
παϊκής κλήρωσης τότε ο λαχνός δικαιούται το πολλαπλό 
κέρδος. 

Εάν σχηματισθεί ο αριθμός 00000 θεωρείται ότι κληρώ¬ 
θηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης θα καταθέσει στην Επιτροπή Διοίκησης Κρατι¬ 
κών Λαχείων πίνακα των γραμματίωντου Λαχείου που δεν 
πωλήθηκαν. Ο πίνακας αυτός θα είναι υπογεγραμμένος 
από τους: Διευθυντή της Διεύθυνσης Κρατικών Λαχείων 
και την Επιτροπή Ελέγχου Πρωτοκόλλου αδιαθέτων 
γραμματίων του Λαϊκού Λαχείου. Ο πίνακας θα θεωρηθεί, 
πριν από την έναρξη της κλήρωσης, από τον Πρόεδρο της 
Επιτροπής Διοίκησης Κρατικών Λαχείων. 

Οι αριθμοί που κερδίζουν, οι σειρές και τα αντίστοιχα 
ποσά των κερδών της ελληνικής κλήρωσης, εκφωνούνται 
από υπαλλήλους της Δ/νσης Κρατικών Λαχείων και κατα¬ 
γράφονται σε αριθμημένα τεμάχια χάρτου. 

Τα αποτελέσματα της κλήρωσης, τα οποία θα διεξα- 
χθούν ως ανωτέρω, θα καταχωρηθούν από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που θα υπογράφει απ’αυτήν και από τα μέλη και 
τον Πρόεδρο της Επιτροπής Διοίκησης, που θα παραβρί¬ 
σκονται στην κλήρωση. 

Με βάση το πρωτόκολλο αυτό θα εκδοθεί από τη Δ/νση 
Κρατικών Λαχείων ο επίσημος πίνακας κερδών, με τον 
οποίο -αποκλειστικά- θα γίνουν οι πληρωμές των κερ¬ 
δών. 

Με απόφασή της η ΕΔΚΛ μπορεί να αλλάξει και να κα¬ 
θορίσει τον τρόπο κλήρωσης, καθώς επίσης να μεταβάλει 
τα χρησιμοποιούμενα υλικά της κλήρωσης, δηλαδή κλη¬ 
ρωτίδες, σφαιρίδια κλπ. 

Β. Ευρωπαϊκή Κλήρωση 

Η Ευρωπαϊκή κλήρωση θα γίνει στο ΗίΙνβΓΒυπι της Ολ¬ 
λανδίας την ίδια μέρα με την Ελληνική κλήρωση δηλαδή 
στις 16.10.1999, ημέρα Σάββατο. 

Στην κλήρωση αυτή θα χρησιμοποιηθούν πέντε (5) κλη¬ 
ρωτίδες, που κάθε μία περιέχει δέκα (10) μπάλες. Επίσης 
θα χρησιμοποιηθεί μία κληρωτίδα με εκατόν είκοσι πέντε 


(125) μπάλες, όσα και τα μερίδια των κρατών - μελών που 
συμμετέχουν στην Ευρωπαϊκή κλήρωση. 

Κάθε Κράτος που συμμετέχει έχει τόσες μπάλες, όσα 
είναι και τα μερίδια χρηματοδότησης του λαχνού, που 
έχει αποκτήσει. 

Κάθε μπάλα έχει την ένδειξη του Κράτους που συμμε¬ 
τέχει. 

Η εξαγωγή πέντε (5) μπαλών, προερχομένων η κάθε μία 
από μία κληρωτίδα θα προσδιορίσει έναν πενταψήφιο 
αριθμό, που αποτελεί το μοναδικό Ευρωπαϊκό Λαχνό και 
κερδίζει το ποσό των 2.500.000 ΕΥΡΩ. 

Η εξαγωγή μίας μπάλας από την κληρωτίδα που περιέ¬ 
χει τις 125 μπάλες θα προσδιορίσει το συμμετέχον μέλος 
που εξέδωσε το ή τα γραμμάτια λαχείων που κερδίζουντο 
μεγάλο Ευρωπαϊκό Λαχνό. 

Εάν είναι αναγκαίο, μία κλήρωση θα συμπληρώσει 
αυτήν του αριθμού των 5 ψηφίων, με σκοπό να επιτευχθεί 
η εξατομίκευση δια της κλήρωσης, της σειράς ή του 
στοιχείου που κερδίζει τον πιο πάνω λαχνό. 

14. Καταστροφή των αδιάθετων γραμματίωντου Ευρω¬ 
παϊκού Λαχείου 

Όλα τα γραμμάτια που δεν πωλήθηκαν, εκτός από 
εκείνα τα οποία κερδίζουν -τυχόν- ποσά , μετά την κλή¬ 
ρωση καταστρέφονται με πολτοποίηση. Για την κατα¬ 
στροφή συντάσσεται σχετικό πρωτόκολλο, το οποίο 
υπογράφεται από το Διευθυντή της Διεύθυνσης Κρατι¬ 
κών Λαχείων, τον Προϊστάμενο του Τμήματος Εποπτείας 
και Εσωτ. Ελέγχου και τον Προϊστάμενο Γραμματείας της 
Υπηρεσίας. 

15. Πληρωμή των κερδών 

Τα κέρδη της Ελληνικής κλήρωσης θα καταβληθούν 
στους τυχερούς από την 25η Οκτωβρίου 1999 σύμφωνα 
με τις ισχύουσες διατάξεις του Κανονισμού Ίδρυσης και 
Λειτουργίας Πρακτορείων Κρατικών Λαχείων. Ειδικά τα 
κέρδη του λαχνού των 2.500.000 ΕΥΡΩ της ΑΕϋ-Ε θα 
καταβληθούν όταν το σχετικό ποσό μεταφερθεί και είναι 
διαθέσιμο προς πληρωμή. 

Σε περίπτωση πολλαπλού κέρδους, καταβαλλεται μόνο 
το μεγαλύτερο κέρδος εκτός από τις περιπτώσεις των 
άρθρων 8 και 13 της παρούσης. 

16. Παραγραφή Κερδών 

Το δικαίωμα για είσπραξη όλων των κερδών παραγρά¬ 
φεται μετά την πάροδο τεσσάρων (4) μηνών από την ημέ¬ 
ρα της ελληνικής κλήρωσης. Εξαιρούνται τα κέρδη των 
Ειδικών Λαχνών της Ελληνικής κλήρωσης τα οποία πα¬ 
ραγράφονται μετά την πάροδο έτους από την ημέρα της 
Ελληνικής κλήρωσης με την προϋπόθεση όμως ότι τα 
τυχερά γραμμάτια θα κατατεθούν στη ΔΚΛ εντός τεσσά¬ 
ρων μηνών από την ημερομηνία της κλήρωσης. 

Τα κέρδη που παραγράφονται, στο σύνολό τους, διατί¬ 
θενται σύμφωνα με τις διατάξεις που ισχύουν για τις πα¬ 
ραγραφές του Λαϊκού Λαχείου. 

17. Γενικά έξοδα - Διαφήμιση του Λαχείου 

Τα έξοδα κάθε μορφής, ήτοι εκτύπωσης, διαφήμισης, 
διανομής, διαχείρισης κλπ. καθορίζονται με απόφαση της 
Επιτροπής Διοίκησης Κρατικών Λαχείων. Ειδικά για τη 
διαφήμιση και προώθηση του λαχείου θα δαπανηθεί 
ποσό μέχρι 200 . 000.000 δραχμών που θα αντληθεί από το 
λογαριασμό διαφήμισης του Λαϊκού Λαχείου. 

18. Νομικές σχέσεις προς το Λαχείο 

Η Δ/νση Κρατικών Λαχείων δεν φέρει καμμία ευθύνη για 
γεγονότα που δεν προβλέπονται από την απόφαση αυτή 
ή για πράξεις ή παραλείψεις των πωλητών των λαχείων 
που έγιναν κατά παράβαση αυτής. 

Η τυχόν αναγραφή επί του γραμματίου ονόματος ή 
ονομάτων, σε ένδειξη ιδιοκτησίας, ή συνιδιοκτησίας, δεν 
έχει ισχύ απέναντι στη Δ/νση Κρατικών Λαχείων. 

Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, και ταχυδρομικώς ή και με 
άλλο τρόπο, σε βάρος και κίνδυνο των αιτούντων. 

Επιτρέπεται η επιστροφή αδιάθετων γραμματίων του 
λαχείου από τους πωλητές του λαχείου σε ποσοστό 20% 
της συνολικής ποσότητας που θα παραλάβουν από τη 
ΔΚΛ. Από το ποσοστό αυτό το 15% θα επιστραφεί σε 
ατόφια κατοστάρια (100 συνεχόμενοι αριθμοί) μέχρι την 
Πέμπτη 14 Οκτωβρίου και ώρα 13.οο και το υπόλοιπο 5% 
σε ποσότητα πολλαπλάσια των δέκα γραμματίων σε 
συνεχόμενους αριθμούς (να αρχίζουν από τον αριθμό 1) 
θα επιστραφεί μέχρι την Παρασκευή 15 Οκτωβρίου και 
ώρα 12 . 00 . 

Κάθε θέμα που δεν προβλέπεται από την παρούσα 
απόφαση θα ρυθμίζεται με απόφαση της Επιτροπής Διοί¬ 
κησης Κρατικών Λαχείων. 

19. Διαχειριστικές και λογιστικές ενέργειες 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα 
ισχύουν για τις κανονικές κληρώσεις του Λαϊκού Λαχείου. 

20. Ημερομηνία κυκλοφορίας των γραμματίων του Λα¬ 
χείου 

Σαν ημερομηνία έναρξης κυκλοφορίας των γραμματίων 
του λαχείου ορίζεται το πρώτο δεκαήμερο του μηνός 
Ιουλίου 1999. 

Αθήνα, 17 Ιουνίου 1999 

Με εντολή Υπουργού 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 


Αριθ. 11606 (5) 

Κήρυξη υποχρεωτικής της απόφασης διαιτησίας 17/99, 
που αφορά τους όρους αμοιβής και εργασίας των 
χειριστών εκσκαπτικών ανυψωτικών, γεωτρητικών 
κ.λπ. μηχανημάτων παντός τύπου και συστήματος 
λειτουργίας που απασχολούνται στα Λατομεία Μαρ¬ 
μάρου όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β78.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 28.5.1999. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την απόφαση διαιτησίας 
17/99 που αφορά τους όρους αμοιβής και εργασίας των 
χειριστών εκσκαπτικών, ανυψωτικών γεωτρητικών κ.λπ. 
μηχ/των παντός τύπου και συστήματος λειτουργίας που 
απασχολούνται στα Λατομεία Μαρμάρου όλης της 
χώρας για τους εργοδότες και εργαζομένους του επαγ¬ 
γέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 17.5.1999. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννννν.β1.9Γ 
ΙΝΤΕΡΝΕΤ: ΤιοΙ.ογ 
θ-ΓΠ3ίΙ: ηνειδ @ ΙιοΙ.ρΓ 


___—-— 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081)396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ σελίδες και άνω αροσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 >» . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 ·> . 

750 » . 

Δ' (Απαλλοτριώσεις, πολεοδομία κ.λπ.) 


70.000 »> . 

3.500 ·> . 

Αναπτυξιακών Πράξεων (Τ.Α.Π.Σ.) 


30.000 » . 

1.500 » . 

Ν.Π.ΔΔ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

ί ίαράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 ** . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 * . 



I * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων , ταχυδρομικές επιταγές και χρηματικά γραμμάτια δεν γίνονται δεκτά. _ 

[ Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

